ข้อบัญญัติองค์การบริหารส่วนตำบลบ้านโพธิ์ข้อบัญญัติองค์การบริหารส่วนตำบลบ้านโพธิ์เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบ้านโพธิ์อำเภอเมืองตรัง จังหวัดตรังพ.ศ. ๒๕๕๔[๑] อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลบ้านโพธิ์โดยความเห็นชอบของสภาองค์การบริหารส่วนตำบลบ้านโพธิ์และนายอำเภอเมืองตรัง จึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบ้านโพธิ์ เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบ้านโพธิ์อำเภอเมืองตรัง จังหวัดตรัง พ.ศ. ๒๕๕๔ข้อ ๒ ข้อบัญญัตินี้ให้ใช้บังคับตั้งแต่วันที่๔ พฤษภาคม ๒๕๕๔ เป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมระดับเมืองหรือผังเมืองระดับชุมชนในท้องที่ตามข้อ๓ข้อ ๓ ในข้อบัญญัตินี้(๑) บริเวณที่ ๑ หมายความว่า พื้นที่ในบริเวณหมายเลข ๑.๑ ถึงหมายเลข๑.๓ มีรายการดังต่อไปนี้(๑.๑)ด้านเหนือ จดเส้นขนานระยะ๒๐๐ เมตร กับศูนย์กลางถนนสาย คด้านตะวันออก จดเส้นขนานระยะ๒๐๐ เมตร กับศูนย์กลางถนนสาย คด้านใต้ จดเส้นขนานระยะ๕๐ เมตร กับศูนย์กลางถนนน้ำผุดเหนือด้านตะวันตก จดแนวเส้นแบ่งเขตระหว่างตำบลบ้านโพธิ์กับตำบลนาตาล่วง(๑.๒)ด้านเหนือ จดเส้นขนานระยะ๕๐ เมตร กับศูนย์กลางถนนน้ำผุดเหนือด้านตะวันออก จดเส้นขนานระยะ๒๐๐ เมตร กับศูนย์กลางถนนสาธารณะไม่ปรากฏชื่อ และเส้นตรงที่ต่อจากเส้นขนานระยะ ๒๐๐เมตร กับศูนย์กลางถนนสาธารณะไม่ปรากฏชื่อ ที่จุดซึ่งเส้นขนานระยะ ๒๐๐ เมตรกับศูนย์กลางถนนสาธารณะไม่ปรากฏชื่อบรรจบกับถนนน้ำผุดเหนือฟากใต้ไปทางทิศตะวันออกเฉียงใต้ตามแนวขนานระยะ ๒๐๐ เมตร กับศูนย์กลางถนนสาธารณะไม่ปรากฏชื่อบรรจบกับถนนน้ำผุดเหนือ ไปทางทิศตะวันออกเฉียงใต้ เป็นระยะ ๓๐๐ เมตรไปทางทิศใต้บรรจบกับทางหลวงแผ่นดินหมายเลข ๔ ที่จุดซึ่งทางหลวงแผ่นดินหมายเลข ๔บรรจบกับถนนควนขันไปทางทิศตะวันออก ตามแนวทางหลวงแผ่นดินหมายเลข ๔ เป็นระยะ ๒๐๐เมตรด้านใต้ จดหลวงแผ่นดินหมายเลข๔ ฟากเหนือ และเส้นขนานระยะ ๕๐ เมตร กับศูนย์กลางทางหลวงแผ่นดินหมายเลข ๔ (แนวเขตเทศบาลนครตรัง)ด้านตะวันตก จดเส้นขนานระยะ๒๐๐ เมตร กับศูนย์กลางถนนศรีตรัง ๑ และถนนเวียนกะพัง (แนวเขตเทศบาลนครตรัง)ทั้งนี้ยกเว้นบริเวณวัดกะพังสุรินทร์ และสถานีขนส่งโดยสารจังหวัดตรัง(๑.๓)ด้านเหนือ จดทางหลวงแผ่นดินหมายเลข๔ ฟากใต้ด้านตะวันออก จดเส้นขนานระยะ๒๐๐ เมตร กับถนนควนขันด้านใต้ จดแนวเขตเทศบาลนครตรังด้านตะวันตก จดเส้นขนานระยะ๕๐ เมตร กับศูนย์กลางควนขัน (แนวเขตเทศบาลนครตรัง)(๒) บริเวณที่ ๒ หมายความว่า พื้นที่ในบริเวณหมายเลข ๒.๑ ถึงหมายเลข๒.๓ มีรายการดังต่อไปนี้(๒.๑)ด้านเหนือ จดแนวเขตผังเมืองรวมด้านเหนือซึ่งเป็นแนวเส้นตรงที่ลากจากจุดซึ่งถนนสาธารณะไม่ปรากฏชื่อบรรจบกับป่าไม้ถาวรตามมติคณะรัฐมนตรีป่าทุ่งใสเจ็ดห้าง และป่าควนไม้ค้ง ไปทางทิศตะวันออกบรรจบกับทางหลวงแผ่นดินหมายเลข๔๑๒๓ ที่จุดซึ่งอยู่ห่างจากถนนบ้านหัวถนน วัดโพธิ์ธาราม บรรจบกับทางหลวงแผ่นดินหมายเลข๔๑๒๓ ไปทางทิศตะวันออกเฉียงเหนือตามแนวทางหลวงแผ่นดินหมายเลข ๔๑๒๓ เป็นระยะ ๑‚๕๐๐ เมตรด้านตะวันออก จดทางหลวงแผ่นดินหมายเลข๔๑๒๓ ฟากตะวันตกและถนนน้ำผุดเหนือ ฟากเหนือด้านใต้ จดถนนทางหลวงแผ่นดินหมายเลข๔๑๒๓ ฟากเหนือ และเส้นขนานระยะ ๕๐ เมตร กับศูนย์กลางถนนน้ำผุดเหนือ (แนวเขตเทศบาลนครตรัง)ด้านตะวันตก จดเส้นขนานระยะ๒๐๐ เมตร กับศูนย์กลางถนนสาย ค และเส้นแบ่งเขตระหว่างตำบลบ้านโพธิ์และตำบลนาตาล่วง(๒.๒)ด้านเหนือ จดเส้นขนานระยะ๕๐ เมตร กับศูนย์กลางถนนน้ำผุดเหนือทางหลวงแผ่นดินหมายเลข ๔๑๒๓ ฟากใต้และสถานีอนามัยตำบลบ้านโพธิ์ด้านตะวันออก จดแนวเขตผังเมืองรวมด้านตะวันออกซึ่งเป็นเส้นตรงที่ลากจากจุดหลวงแผ่นดินหมายเลข ๔๑๒๓ ที่จุดซึ่งห่างจากถนนบ้านหัวถนน- วัดโพธิ์ธาราม บรรจบกับทางหลวงแผ่นดินหมายเลข ๔๑๒๓ ไปทางทิศตะวันออกเฉียงเหนือตามทางหลวงแผ่นดินหมายเลข ๔๑๒๓ เป็นระยะ ๑‚๕๐๐ เมตร ไปทางทิศใต้บรรจบกับทางหลวงแผ่นดินหมายเลข ๔ ที่จุดซึ่งอยู่ห่างจากถนนบ้านหัวถนน -วัดโพธิ์ธาราม บรรจบกับทางหลวงแผ่นดินหมายเลข ๔ไปทางทิศตะวันออกตามทางหลวงแผ่นดินหมายเลข ๔ เป็นระยะ ๕๐๐ เมตรด้านใต้ จดทางหลวงแผ่นดินหมายเลข๔ ฟากเหนือด้านตะวันตก จดแนวเส้นตรงที่ลากจากจุดซึ่งทางหลวงแผ่นดินหมายเลข ๔ บรรจบกับถนนสาย ค ไปทางทิศตะวันออกตามทางหลวงแผ่นดินหมายเลข ๔ เป็นระยะ ๒๐๐ เมตร ไปทางทิศเหนือบรรจบกับเส้นขนานระยะ๒๐๐ เมตรกับศูนย์กลางถนนสาธารณะไม่ปรากฏชื่อที่จุดซึ่งห่างจากศูนย์กลางถนนน้ำผุดเหนือไปทางทิศตะวันออกเฉียงเหนือ ตามแนวเส้นขนานระยะ ๒๐๐ เมตรกับศูนย์กลางถนนสาธารณะไม่ปรากฏชื่อ เป็นระยะ ๓๐๐ เมตรทั้งนี้ยกเว้นบริเวณโรงเรียนวัดโพธิ์ธาราม และวัดโพธิ์ธาราม(๒.๓)ด้านเหนือ จดทางหลวงแผ่นดินหมายเลข๔ ฟากใต้ด้านตะวันออก จดแนวเขตผังเมืองรวมด้านตะวันออกซึ่งเป็นเส้นตรงที่เริ่มต้นจากทางหลวงแผ่นดินหมายเลข ๔ที่จุดซึ่งอยู่ห่างจากถนนบ้านหัวถนน - วัดโพธิ์ธาราม บรรจบกับทางหลวงแผ่นดินหมายเลข๔ ไปทางทิศตะวันออกตามแนวทางหลวงแผ่นดินหมายเลข ๔ เป็นระยะ ๕๐๐ เมตรไปทางทิศตะวันตกเฉียงใต้บรรจบกับคลองนางน้อย ฝั่งเหนือด้านใต้ จดคลองนางน้อยฝั่งเหนือด้านตะวันตก จดแนวเขตเทศบาลนครตรังและเส้นขนานระยะ ๒๐๐ เมตรกับศูนย์กลางถนนสาย คทั้งนี้ ยกเว้นบริเวณวัดพระรามข้อ ๔ ให้กำหนดพื้นที่ในท้องที่องค์การบริหารส่วนตำบลบ้านโพธิ์ภายในบริเวณแนวเขตตามแผนที่ท้ายข้อบัญญัตินี้ เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ ห้ามมิให้บุคคลใดก่อสร้างอาคาร ดังต่อไปนี้(๑.๑) โรงงานทุกจำพวกตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๑.๒) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๑.๓)สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการเก็บรักษาน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๑.๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งูจระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๑.๕) สุสานและฌาปนสถานตามกฎหมายว่าด้วยสุสานและฌาปนสถาน(๑.๖) โรงกำจัดมูลฝอย(๒) ภายในบริเวณที่ ๒ ห้ามมิให้บุคคลใดก่อสร้างอาคาร ดังต่อไปนี้(๒.๑) โรงงานทุกจำพวกตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒.๒) อาคารอยู่อาศัยหรืออาคารพาณิชยกรรมประเภทห้องแถวหรือตึกแถว เว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๒.๓) ห้องชุด อาคารชุด หรือหอพัก(๒.๔) อาคารอยู่อาศัยหรืออาคารประกอบพาณิชยกรรมประเภทอาคารขนาดใหญ่(๒.๕) โรงแรมตามกฎหมายว่าด้วยโรงแรมข้อ ๕ ภายในบริเวณพื้นที่ที่กำหนดไว้ตามข้อ๔ ห้ามบุคคลใดดัดแปลง ใช้หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๔ ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๔ข้อ ๗ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งเป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลบ้านโพธิ์รักษาการตามข้อบัญญัตินี้ประกาศณ วันที่ ๓ พฤษภาคม พ.ศ. ๒๕๕๔อำนวย กลางวังนายกองค์การบริหารส่วนตำบลบ้านโพธิ์[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลบ้านโพธิ์ เรื่องกำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบ้านโพธิ์อำเภอเมืองตรัง จังหวัดตรัง พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๒๐ มิถุนายน๒๕๕๔ณัฐวดี/ตรวจ๒๐ มิถุนายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๖๕ ง/หน้า ๙๖/๑๐ มิถุนายน ๒๕๕๔